  Виталий Пронин Атайлэсь нуналзэ пусъё дуннеысь 50-лэсь ятыр кунъёсын.Туэ кунамы кылдоз выль праздник - Атайлэн нуналыз. Та сярысь ивортэ «Известия» газет. Та вакытэ Россиысь Атайёслэн огазеяськонзылы люка проект понна дурбасьтӥсьёслэсь кинюртэмъёссэс. Кун Думаысь семьялэн, нылкышноослэн но пиналъёслэн ужпумъёссыя комитетлэн кивалтӥсез Ольга Епифанова ивортэмъя, ваньмыз чакламъя радъяськиз ке, праздник туэ ик пусйиськыны кутскоз ни. Октябрьлэн берпуметӥ кӧснуналаз. Со юри матэктытэмын быдӟым ӟуч князьлэн Дмитрий Донскойлэн вордскем нуналэзлы: со, пе, туж ӟеч атай вылэм, вордэм 8 пи но 4 ныл. Та праздник атайлэсь данзэ ӝутыны юрттоз. Пусйыны кулэ: Атайлэсь нуналзэ пусъё дуннеысь 50-лэсь ятыр кунъёсын. Россиын та праздник юнматэмын ӧй вал на, но куд-ог улосъёс сое ас понназы кемалась пусъё ни: Магадан, Архангельск, Вологда, Волгоград, Ульяновск, Алтай улосъёсын, Якутиын но Ямало-Ненец округын. Нялтас вераса: Анайлэсь нуналзэ Россиын пусйиськомы ни 1998-тӥ арысен ноябрьлэн берпуметӥ арнянуналаз, нош 8-тӥ июле - Семьялэсь нуналзэ. Елена Тугашова Туспуктӥз А. Горбунов Теги: Россиын  